Maurice Noël Léon Couve de Murville

**Maurice Noël Léon Couve de Murville** (1929–2007) var en fransk-britisk katolsk erkebiskop av erkebispedømmet Birmingham.

## Liv og virke
### Bakgrunn
Maurice Noël Léon Couve de Murville ble født i Saint-Germain-en-Laye utenfor Paris den  27. juni 1929 i en fornem fransk familie som var flyttet til Mauritius på slutten av 1700-tallet. Han var en slektning og navnebror til Maurice Couve de Murville (1907–1999), en fransk politiker fra en hugenottis gren av familien som tjenestegjorde som utenriksminister fra 1958 til 1968 og en kort periode som Frankrikes statsminister under general Charles de Gaulle. 

I 1936, i en alder av syv år, flyttet han med familien til England og havnet i Leatherhead i Surrey. Moren hans døde i England i 1945. Hun ble gravlagt sammen med andre medlemmer av Souchon-familien i Effingham i  Surrey.

Han ble utdannet ved *John Fisher School* i London, deretter gikk han på benediktinernes *Downside School* nær Bath, og studerte til slutt historie ved Trinity College. Han fullførte studiene ved Saint-Sulpice-seminaret i Paris og tok lisensiatgrad i teologi fra Institut catholique de Paris.

### Prest
Han ble diakonviet mens han studerte ferdig i Paris, av hjelpebiskop Émile-Arsène Blanchet. Så ble han presteviet den 29. juni 1957 av biskop Cyril Conrad Cowderoy av Southwark. Han virket blant annet som studentprest ved University of Cambridge og ved University of Sussex.

Han tok mastergrad i assyro-babylonske studier fra School of Oriental and African Studies i London i 1975.

I 1977 ble han sendt til Cambridge etter å ha blitt utnevnt til kapellan ved University of Cambridge, med base i *Fisher House*. Han ble værende i Cambridge inntil det ble kunngjort at han var blitt utnevnt av Den hellige stol den 22. januar 1982 til å etterfølge erkebiskop George Patrick Dwyer som erkebiskop av Birmingham, den tredje høyeste stillingen i den katolske kirke i England og Wales.

### Erkebiskop av Birmingham
Den 22. januar 1982 utnevnte pave Johannes Paul II ham til erkebiskop av Birmingham. Den 25. mars 1982 ble han bispeviet av erkebiskop Bruno Bernard Heim, apostolisk delegat yil Srorbritannia; medkonxsekrerende var erkebiskop Aron Jean-Marie Lustiger av Paris, og hjelpebiskop Basil Edward Christopher Butler. 

Han var spesielt involvert i utviklingen av religionsundervisning for lekfolk i sitt erkebispedømme, og bidro til å etablere Maryvale Institute nær Birmingham som et internasjonalt katolsk universitet for teologi, religionsundervisning og katekese. Kardinal Newman hadde etablert den engelske kongregasjonen av *Oratorianerne* i Maryvale den 1. februar 1848. 

Han var styreleder for Newman College of Higher Education (senere: Newman University) i Birmingham. I 2007 ble det kunngjort at Newman College skulle bli en universitetshøyskole og få gradtildelingsmyndighet. Han fremmet bånd mellom Oscott og det katolske universitetet i Louvain, og etablerte forbindelser med Birmingham University. Couve de Murville var medlem av * Friends of Cardinal Newman* og støttet medlemmene av *Birmingham Oratory* i arbeidet for saligkåringen og kanoniseringen av Newman, deres grunnlegger.

I 1992 besøkte han California og ble interessert i den salige Junipero Serra, grunnleggeren av de kaliforniske misjoner. Han skrev en bok om hans liv, « The Man Who Founded California», en pastoral tilnærming til denne nylig kanoniserte fransiskanermunken.

Han innehadde erkebispeembedet i Birmingham til juni 1999 da han ble innvilget avskjed fem år før vanlig aldersbrense, av helsegrunner, som var prostatakreft.  

Etter sin avgang var han akademisk aktiv, og rakk å fullføre kort før sin død en oversettelse til engelsk av den franske pater Jean-Pierre Charbonniers verk om de kristnes historie i Kina 600-2000.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Filippo Bernardini (1884-1954) *1933 
* Biskop Franz von Streng ((1884-1970) *1937
* Erkebiskop Bruno Bernard Heim ((1911-1903) *1961
* Erkebiskop *Maurice Noël Léon Couve de Murville* ((1929-2007) *1982

## Referanser